<classify> MKUU wa Wilaya ya Sumbawanga mkoani Rukwa, Dk Khalfan Haule ameomba serikali iongeze fungu Wakala wa Barabara za Vijijini na Mijini TARURA mfuko wa barabara kutoka asilimia 30 hadi 50.Hatua hiyo alisema itasaidia kuongeza ufanisi katika utekelezaji wa miradi mbalimbali inayogusa wananchi wa chini na hivyo kusaidia kutekeleza Ilani ya Uchaguzi ya Chama Cha Mapinduzi CCM.Dk Haule alimweleza mwandishi wa gazeti hili juzi TARURA inahudumia barabara nyingi vijijini ambazo hali yake ni mbaya lakini fedha inayotengewa ni kidogo na kushindwa kukamilisha miradi.Hali ya barabara kwa ujumla sio nzuri. Tunaishukuru serikali kwa kuanzisha wakala huu ambao pamoja na kuwa na wataalam wachache lakini wanaweza kusimamia kazi hii, changamoto kubwa ipo kwenye bajeti ya kutekeleza miradi hii,alisema.Alisema wilaya yake sio ya tambarare ina miinuko na mito mingi na barabara hazipitiki wakati wote.Binafsi nimejaribu kufanya mikutano vijijini kero kubwa ni barabara kati ya vijiji na vijiji,kata na kata,barabara zimekatika,TARURA wanajitahidi lakini bajeti sio kubwa. Mfano mwaka 20182019 wanatengeneza km 36 tu kati ya km 512 zilizopo hapo ni sawa na asilimia saba,aliongeza Dk Haule.Alitolea mfano manispaa, TARURA ina mtandao wa barabara km 472 lakini kwa mwaka wanatengeneza km 50 sawa na asilimia 10 ilhali wana eneo kubwa la kuhudumia lakini rasilimali zilizopo ni kidogo.Aliishauri serikali kuwaongezea walau wafike asilimia 50 ili kuwezesha hasa vijijini kufikika kwa urahisi na kusafirisha mazao yao ambayo bei imekuwa ikilalamikiwa kushuka kutokana na kutokuwa na usafiri wa uhakika na hivyo kuwa kikwazo katika kuendesha shughuli za kiuchumi za wananchi kikamilifu.Barabara za TANROADS zinazopata asilimia 70 bado zina changamoto na nyingine hazipitiki, sasa kama asilimia 70 wanasuasua, je, asilimia 30 itakuwaje,amehoji Dk Haule.Pamoja na ushauri huo alizungumzia changamoto ya mifugo na uharibifu wa mazingira unaopelekea uharibifu wa barabara na kuahidi kusimamia ili mifugo na uharibifu mwingine wa mazingira hautokei barabara zinazotumia fedha nyingi ziweze kudumu kipindi kirefu na kuleta matokeo tarajiwa.  <topic>: KITAIFA 